laion/Wikipedia-Exotic huggingface dataset:
אליפות העולם בכדוריד 2011

אליפות העולם בכדוריד 2011 היא אליפות העולם ה-22 והיא נערכה על ידי איגוד הכדוריד העולמי. הטורניר התקיים בצרפת בין ה-13 בינואר ל-30 בינואר 2011. משחק הגמר נערך במלמה ב-Malmö Arena שכולל 13,000 מקומות. צרפת זכתה באליפות בפעם הרביעית בתולדות הנבחרת. מפת הערים המארחות בשוודיה   נורשפין לונד גוטבורג לינשפין כריסטיאנסטאד ינשפין סקובדה מלמה הקבוצות חולקו ל-4 בתים. 2 נבחרות חזקות מכל בית העפילו לשלב הבתים המתקדם שכלל שני בתים. 2 נבחרות בכל בית העפילו לחצי הגמר. הנבחרות שלא העפילו לשלב השני, התמודדו על "גביע הנשיא". משחקי הבית נערכו בלונד באולם FFS Arena שמכיל 3,000 מקומות וכריסטיאנסטאד באולם Kristianstad Arena[דרוש תעתוק] שמכיל 4,700 מקומות. משחקי הבית נערכו בנורשפין באולם Himmelstalundshallen[דרוש תעתוק] שמכיל 4,300 מקומות ולינשפין באולם Cloetta Center[דרוש תעתוק] שמכיל 8,500 מקומות. משחקי הבית נערכו במלמה באולם מאלמה ארנה שמכיל 13,000 מקומות ולונד באולם FFS Arena שמכיל 3,000 מקומות. משחקי הבית נערכו בגטבורג באולם סקנדינביום שמכיל 12,000 מקומות. משחקי הבית נערכו בינשפין באולם Kinnarps Arena[דרוש תעתוק] שמכיל 7,000 מקומות. משחקי הבית נערכו במלמה באולם מאלמה ארנה שמכיל 13,000 מקומות ולונד באולם FFS Arena שמכיל 3,000 מקומות. נבחרת ישראל בכדוריד במסגרת מוקדמות אירופה הוגרלה בבית ב'. הנבחרת סיימה את הבית במקום השני וסיימה את השתתפותה. מדיה וקבצים בנושא אליפות העולם בכדוריד 2011 בוויקישיתוף אתר האינטרנט הרשמי של אליפות העולם בכדוריד 2011 מידע באתר איגוד הכדוריד העולמי נתונים מאתר טודור66 מוקדמות אירופה משחק הגמר, סרטון באתר יוטיוב
אליפות אירופה באתלטיקה 2010

אליפות אירופה באתלטיקה ה-20 נערכה באצטדיון האולימפי ליואיס קומפאניס שבברצלונה שבספרד בין ה-27 ביולי ל-1 באוגוסט 2010. אלוון אביילגסה (טורקיה טורקיה), זכתה בשתי מדליות זהב, בריצת 5000 מטר ובריצת 10000 מטר. כריסטוף למטר (צרפת צרפת), זכה בשלוש מדליות זהב, בריצת 100 מטר, בריצת 200 מטר ובריצת שליחים 4x100 מטר. מו פארח (בריטניה בריטניה), זכה בשתי מדליות זהב, בריצת 5000 מטר ובריצת 10000 מטר. מדיה וקבצים בנושא אליפות אירופה באתלטיקה 2010 בוויקישיתוף אתר האינטרנט הרשמי של אליפות אירופה באתלטיקה 2010 אתר התאחדות האתלטיקה האירופית
ג'וזף מיי

ג'וזף מיי (באנגלית: Joseph May; נולד ב-16 ביוני 1974) הוא שחקן, מדבב וזמר קנדי ממוצא בריטי שהופיע בטלוויזיה ובקולנוע. מיי נולד בסאות'המפטון שבהמפשייר, וגדל בוונקובר שבקולומביה הבריטית בקנדה. הוא חזר לבריטניה כדי ללמוד באקדמיה למוזיקה ולאמנויות הדרמה של לונדון. הוא מוכר לקהל הצופים הבריטי בתפקיד האח הגיי, פול, בעונה ה-12 של הסדרה הרפואית "חדר מיון". באותה תקופה כיכב מיי גם בעונה האחרונה של סדרת המדע בדיוני "Bugs" בתפקיד אדם מוסבי הנאיבי. עוד השתתף מיי בסדרה "סטארגייט אטלנטיס" בדמות סרג'נט מרקהם מחיל הנחתים של ארצות הברית. בסדרה "אפיזודס" גילם מיי את אנדי באטון, מנהל הליהוק של תוכנית הטלוויזיה הבדיונית שעומדת במרכז הסדרה. כמו כן שיחק בתפקיד לארי שוורץ בסרט הטלוויזיה "We'll Take Manhattan" של ה-BBC. בקולנוע החל מיי לשחק ב-1997 בסרטו של סטיבן פריי "ויילד", סרט ביוגרפי על אוסקר ויילד. עוד הופיע במיני-סדרה "אחים לנשק" על מלחמת העולם השנייה בתפקיד לוטננט אדוארד שאמיס, בדרמה הקומית "מסתורי המין" מ-2001 בתפקיד רוג'ר, ובסרט האימה "האויב שבפנים" בתפקיד ד"ר בלו. ב-2010 שיחק מיי בתפקיד ג'ורג' קרוואן בסדרה הרפואית "הולבי סיטי". מיי דיבב את השוטר צ'ייס מקיין, הדמות הראשית במשחק הווידאו "Lego City Undercover" משנת 2013 ובפריקוול שלו "Lego City Undercover: The Chase Begins". בשנת 2015 הצטרף מיי לצוות המדבבים בדיבוב האמריקאי של הסדרה "תומס הקטר וחברים" בתפקיד תומס הקטר, החל מהסרט הקצר "תומס הקטר וחברים: ההרפתקה מתחילה". מדיה וקבצים בנושא ג'וזף מיי בוויקישיתוף ג'וזף מיי, ברשת החברתית אקס (טוויטר) ג'וזף מיי, במסד הנתונים הקולנועיים IMDb (באנגלית) ג'וזף מיי, באתר AllMovie (באנגלית) ג'וזף מיי, במסד הנתונים הקולנועיים KinoPoisk (ברוסית) Joseph May interview
ואווילה, מיטרופוליט מונטנגרו

ואווילה או באבילה (בסרבית: Вавила; המחצית השנייה של המאה ה-15 - 1520 צטיניה) היה איש כמורה מונטנגרי, שכיהן כמיטרופוליט זטה בערך משנת 1494 ועד שנת 1504. בספרות מצוין לפעמים סיום כהונתו בשנת מותו, 1520. התעודה הראשונה שבה הוזכר שמו של ואווילה היה צ'רטר שהוצא ב-4 בינואר 1485 על ידי איוואן צרנוייביץ' (ששלט בשנים 1465–1490). הוא כיהן אז כבישוף ממלא מקום לצד המיטרופוליט של זטה, ויסריון, שבזמנו נבנה המנזר העתיק של צטיניה (1485-1484). באותה תקופה הועברה בירת הנסיכות מאובוד לצטיניה ובמנזר החדש נקבע גם מושבו של המיטרופוליט. ואווילה ירש מוויסריון את התפקיד מיטרופוליט זטה והמקור הראשון המציין זאת הוא מ-1494, כשבירך ואווילה על הספר "האוקטואכוס (אוקטואיך) מצטיניה", ספר שירים והמנונים כנסייתיים בעריכתו של הנזיר הבכיר מקאריה, הספר הראשון שהודפס באלפבית קירילי בדרום מזרח אירופה. הספר יצא לאור בבית הדפוס שהקים הנסיך ג'וראג' החמישי צרנוייביץ' (1496-1489), כנראה באובוד ואחר כך בצטיניה. בתמיכת הנסיך התמנה וואווילה ל"מיטרופוליט של מונטנגרו ופרימוריה (חוף הים)". הוא היה המיטרופוליט הראשון של זטה שמושבו היה במנזר צ'טיניה. ב-1496 התפטר הנסיך של זטה, לטובת סטפאן השני צרנוייביץ' שהיה נאמן של העות'מאנים. ב-1499 הפכה זטה לחלק מהסנג'ק סקוטרי של האימפריה העות'מאנית. ב-1504 מוזכר מיטרופוליט חדש בשם רומאן. לא ברור אם הוא נבחר כממלא מקום לצידו של ואווילה או שהחליף אותו בתפקיד. ב-1514 נפרדה זטה מהסנג'ק סקוטרי והתארגנה כסנג'ק נפרד של מונטנגרו, תחת שלטונו של סטנישב צרנוייביץ', שהמיר דתו ושינה את שמו לסקנדרבג. העם זלזל בנסיך המומר והכוח היחיד שאיחד אותו הייתה הכנסייה. בספרי היסטוריה אחדים מדברים על היותו ואווילה ה"ולדיקה-נסיך" הראשון של מונטנגרו החל מ-1516, אבל הדבר אינו ברור ואווילה מת בצטיניה בשנת 1520. במקומו נבחר המיטרופוליט גרמן השלישי. ,, William Miller - The Balkans - Roumania, Bulgaria, Servia and Muntenegro IIId impression, T.Fisher Unwin London, Putnam's Sons 896 [ https://www.rastko.rs/rastko-cg/povijest/istorijat/istorijat_2.html היסטוריה קצרה של מיטרופוליית מונטנגרו-פרימוריה 1999-1219] (:Aleksandar Stamatović: Kratka istorija Mitropolije Crnogorsko-primorske (1219-1999), Svetigora 2000, Projekt Rastko Cetinje online) A.Stamatoviç W. Miller 1896
הדיוויזיה ה-198 (ורמאכט)

הדיוויזיה ה-198 (בגרמנית: 198. Infanterie-Division) הייתה דיוויזיית חיל רגלים של הורמאכט אשר לחמה במלחמת העולם השנייה. הדיוויזיה הוקמה ב-23 בנובמבר 1939 וכמפקדה הראשון מונה הנס וינדק, ובאפריל 1940 נשלחה הדיוויזיה לשלזוויג-הולשטיין, משם יצאה לכיבוש דנמרק במהלך מבצע וסריבונג, ולאחר מכן נשארה שם למשך תקופה קצרה ככוח כיבוש. ביוני אותה שנה נשלחה הדיוויזיה לחזית המערבית, והשתתפה בכיבוש צרפת כחלק מקבוצת ארמיות C. באפריל 1941 נשלחה הדיוויזיה לרומניה, ובמהלך מבצע ברברוסה לחמה הדיוויזיה כחלק מהקורפוס ה-30 אשר היה חלק מהארמייה ה-11, והשתתפה בקרב הראשון על חצי האי קרים ובמצור על סבסטופול. בקיץ 1942 לחמה הדיוויזיה במבצע מקרה כחול, ולאחר מכן השתתפה בקרב על קווקז. בשנת 1943 לחמה הדיוויזיה בקרב חרקוב השלישי, ולאחר מכן השתתפה בקרבות באוקראינה, ובכלל זה בקרב קייב. בשנת 1944 לחמה הדיוויזיה בקרב_קורסון-צ'רקאסי, מבצע יאשי-קישינב הראשון ובמבצע יאשי-קישינב, וביולי הועברה לצרפת, לאחר שמוזגה עם דיוויזיית בוהמיה. הדיוויזיה לחמה במבצע דרגון, ולאחר מכן לחמה באלזס כחלק מהארמייה ה-19, ולאחר מכן השתתפה בקרבות בגרמניה עד סוף המלחמה. מדיה וקבצים בנושא הדיוויזיה ה-198 בוויקישיתוף הדיוויזיה ה-198 באתר lexikon-der-wehrmacht (בגרמנית)
סנובסק

סְנוֹבְסְק (באוקראינית: Сновськ; ביידיש: סנאווסק) היא עיר במחוז צ'רניהיב ומשתייכת למחוז משנה (ראיון) סנובסק. כמות האוכלוסייה 10,620 (בשנת 2022), בשנת 2001 כמות האוכלוסין עמדה על 12,315. במקור נקראה העיר קורז'יבקה (Коржівка, או קורז'ובקה (Коржовка) ברוסית) ובסוף המאה ה-19 שונה השם לסנובסק, על שם הנהר סנוב הסמוך לעיר. בין השנים 1935–2016 העיר נקראה שצ'ורס (Щорс) על שם המצביא האוקראיני ניקולאי שצ'ורס. ב-21 במאי 2016 החליטה המועצה העליונה להחזיר את שמה המקורי של העיר, עקב החוק האוסר שמות ממוצא קומוניסטי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-1897 נמנו בעיר 985 יהודים מקרב 2,379 תושבים. בשנות ה-20 של המאה ה-20 שכנה בסנובסק ישיבתו של "החפץ חיים". ב-1926 האוכלוסייה היהודית הגיעה לשיא של 2,416 נפשות, ועליהן נוספו עוד כמה עשרות בכפרים הקרובים. משנת 1927 עד מלחמת העולם השנייה רב המקום היה הרב שניאור זלמן גרליק. רבים מיהודי העיר נמנו על חסידי חב"ד. ערב מלחמת העולם השנייה מספר היהודים בעיר ירד דרסטית ל-1,402 (כ-16.3% מבני העיר), ככל הנראה בעקבות ההולודומור והגירה למקומות אחרים. הנאצים כבשו את סנובסק ב-3 בספטמבר 1941, ועד אז יותר ממחצית האוכלוסייה היהודית הצליחה לעזוב את המקום או שבניה גויסו לצבא האדום. היהודים שנותרו נצטוו להירשם ולענוד את הטלאי הצהוב, ואולצו גם לבצע עבודות. היהודים רוכזו בגטו ברחוב פרורזנאיה. במספר אקציות במהלך 1941–1942 הנאצים רצחו קבוצות גדולות, בסיוע המשטרה האוקראינית. חלק מהיהודים הועברו לצ'רניגוב ונרצחו שם. אחרים הובאו לעיר ממקומות אחרים במחוז שצ'ורס ונרצחו בעיר. ב-21 בספטמבר 1943 שוחרר הגטו על ידי הצבא האדום. ז'ול אוליצקי אליהו אילת הרב חיים אליעזר ביחובסקי יהודה סלוצקי הרב חיים שאול ברוק נתן רחלין אתר האינטרנט הרשמי של סנובסק (באוקראינית) מדיה וקבצים בנושא סנובסק בוויקישיתוף "סנובסק", באתר JewishGen (באנגלית) שצ'ורס במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו'), שצ'ורס, אנציקלופדיה של המחנות והגטאות (כרך II, חלק B, עמ' 1774–1775), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) "Чисельність наявного населення України (Actual population of Ukraine)" Про перейменуваннядеяких населених пунктів קורז'ובקה ביברייסקיה אנציקלופדיה (ברוסית). אלכסנדר קרוגלוב (רו'), שצ'ורס, אנציקלופדיה של המחנות והגטאות (כרך II, חלק B, עמ' 1774), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) שצ'ורס במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
דקוואן ג'ונס

דקוואן ג'ונס (באנגלית: DeQuan Jones; נולד ב-20 ביוני 1990) הוא כדורסלן אמריקאי המשחק בעמדות הסמול פורוורד והקלעי בנישינומיה סטורקס. בכל ארבע השנים בהם שיחק ג'ונס באוניברסיטת מיאמי, רשם ג'ונס נתונים של 508 נקודות 268 ריבאונדים, 53 אסיסטים, 52 חטיפות ו-51 בלוקים ב-111 משחקים. ב-25 בנובמבר 2009, הוא רשם את שיא הקריירה שלו במכללות כאשר קלע 16 נקודות נגד חוף המפרץ פלורידה. ב-20 בדצמבר 2011, ג'ונס קיבל אישור לחזור לליגה לאחר שסיים את העונה הראשונה שלו עם 10 משחקים בלבד עקב חוסר ראיות בחקירה של ה-NCAA. ב-29 במרץ 2012, הוא השתתף בתחרות ה-24 במכללות של הטבעות ושלשות. לאחר שלא נבחר בדראפט 2012, ג'ונס הצטרף לאורלנדו מג'יק בליגת הקיץ של ה-NBA. ב-29 בספטמבר 2012, הוא חתם באורלנדו מג'יק. ב-27 במרץ 2013, עשה ג'ונס את משחקו הטוב ביותר באותה עונה כאשר קלע 13 נקודות בהפסד 108-114 לשרלוט הורנטס. בחודש יולי 2013, ג 'ונס חזר לליגת הקיץ במדי אורלנדו מג'יק. ב-29 בספטמבר 2013, הוא חתם ב-סקרמנטו קינגס. למרות זאת, ב-15 באוקטובר 2013, הוא נחתך מהקבוצה לאחר ששיחק במשחק אחד בלבד. בנובמבר 2013 עבר ג'ונס לסטוקטון קינגס מ-ליגת הפיתוח של ה-NBA. בחודש יולי 2014,שיחק ג'ונס בליגת הקיץ של אורלנדו במדי אינדיאנה פייסרס] ושיחק בניו אורלינס פלניקס בליגת הקיץ של ה-NBA. ב-27 ביולי חתם ג'ונס לעונה פלקנסטרו קאנטו. ב-8 בינואר 2015, הוא השתתף בתחרות ההטבעות של הליגה. הוא היה גם חלק ממשחק הכוכבים של הליגה שנערך ב-17 בינואר, ג'ונס קלע 26 נקודות והוביל את נבחרתו לניצחון במשחק, 146-143. בליגה ג'ונס העמיד ממוצעים של 8.2 נקודות ו-3.3 ריבאונדים ב-35 משחקים. הוא גם ממוצעים 8.2 נקודות ו-4.3 ריבאונדים ב-17 משחקים ביורוקאפ. ב-25 בספטמבר 2015, חתם ג'ונס באטלנטה הוקס. עם זאת, ב-24 באוקטובר נחתך מהקבוצה. ב-29 בנובמבר הוא חתם בצ'יבה ג'טס פונאבאשי היפנית. ב-15 בספטמבר 2016, ג'ונס חתם בליל מטרופול הצרפתית. ב-7 בספטמבר 2017, ג'ונס חתם באינדיאנה פייסרס. הוא היה נחתך מהסגל ב-14 באוקטובר. הוא חתם בפורט ויין מאד אנטס ובסיום העונה זכה בתואר השחקן המשתפר. ב-5 במאי חתם ג'ונס באנחוי ווני הסינית. ב-31 ביולי 2018 חתם ג'ונס בקבוצה הישראלית הפועל חולון לעונה עם אופציה לאחת נוספת. מדיה וקבצים בנושא דקוואן ג'ונס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN חולון החתימה את הסמול פורוורד דקוואן ג'ונס, באתר ONE‏, 31 ביולי 2018
טריסקוול

טריסקוול (באנגלית: Trisquel; שם מלא- Trisquel GNU/Linux) היא מערכת הפעלה והפצת גנו/לינוקס המורכבת באופן בלעדי מתוכנות חופשיות. קהילת המשתמשים של טריסקל מאמינה שתוכנות מחשב קנייניות פוגעות בחופש האדם, ועל כן יש להשתמש רק בתוכנות חופשיות. לכן בטריסקל נכללות אך ורק תוכנות בעלות רישיון חופשי, ונעשה שימוש בליבה החופשית "לינוקס-ליברה" (Linux-libre), ליבת לינוקס שממנה הוסרו החלקים הבינאריים הקנייניים. טריסקל מוכרת על ידי המוסד לתוכנה חופשית כמערכת הפעלה חופשית מלאה. טריסקל נשענת על הרעיון הפילוסופי של המוסד לתוכנה חופשית, שלפיו תוכנת מחשב היא חופשית אם ורק אם היא מעניקה למשתמשים ארבע חירויות כדלקמן: החופש להריץ את התוכנה כרצונם, לכל מטרה. החופש ללמוד כיצד פועלת התוכנה ולשנותה כך שתפעל כרצונם. חופש זה מצריך גישה לקוד המקור של התוכנה. החופש להפיץ עותקים של התוכנה, כך שניתן יהיה לסייע לאחרים. החופש להפיץ עותקים של התוכנה שבהם נערכו שינויים, כדי לתרום לקהילה. גם חופש זה מצריך גישה לקוד המקור של התוכנה. אם התוכנה אינה מקיימת אחת או יותר מחירויות אלה, אזי היא נחשבת לבלתי-חופשית, או קניינית. רוב מערכות ההפעלה כיום אינן מקיימות אחת או יותר מהחירויות הללו, בין אם משום שהן קנייניות בכללותן או שהן משלבות מרכיבים קנייניים כחלק משאר המרכיבים החופשיים. לעומת זאת, טריסקל היא הפצה פילוסופית טהורה, שבה הרעיון הפילוסופי של חופש המשתמש, כפי שהוא מוגדר לעיל, תמיד קודם לשיקולים של נוחיות. טריסקל מציעה ארבע מהדורות הניתנות להורדה בחינם מאתר הבית שלה: טריסקל - המהדורה הסטנדרטית של ההפצה, הכוללת תמיכה ב-51 שפות. מגיעה כלייב-דיסק וכוללת את סביבת העבודה MATE. טריסקל מיני - מהדורה הצורכת פחות משאבי מחשב, ולכן מתאימה במיוחד למחשבים בעלי חומרה ישנה או מחשבי נטבוק. מגיעה כלייב-דיסק וכוללת את סביבת העבודה LXDE. טריסקל Sugar TOAST - מהדורה הכוללת את סביבת הלמידה לילדים Sugar. מגיעה כלייב-דיסק. NetInstall - מהדורה קטנת משקל עבור התקנה מרשת האינטרנט באמצעות ממשק טקסטואלי. מתאימה במיוחד להתקנה על שרתים. גנו/לינוקס תוכנה חופשית המוסד לתוכנה חופשית מדיה וקבצים בנושא טריסקוול בוויקישיתוף אתר האינטרנט הרשמי של טריסקוול (באנגלית) טריסקל, באתר DistroWatch (אנגלית) פילוסופיה של תוכנה חופשית, באתר של פרויקט גנו (אנגלית) Trisquel.info, אודות טריסקל Trisquel.info, מדוע להשתמש בטריסקל? Trisquel.info, ליבה חופשית מלאה Free Software Foundation, רשימה של הפצות גנו/לינוקס חופשיות Trisquel.info, ארבע החירויות של תוכנה חופשית Free Software Foundation, מערכות הפעלה בלתי-חופשיות Trisquel.info, פירוט על מהדורות טריסקל
טגו תניני

טֵגוּ תַּנִּינִי (שם מדעי: Dracaena) הוא סוג של לטאות ממשפחת הטגואיים החיים ביערות גשם באמריקה הדרומית. בסוג ישנם 2 מינים. לטאות אלה הם הגדולות בבני קבוצת דמויי לטאה והם יכולות להגיע לאורך 120 ס"מ ולמשקל 4.5 קילוגרם. לטאות אלה כשמם מזכירות תנינים או קיימנים והם בעלי ראשים כבדים עם צוואר חסון, קשקשים גרמיים כמו לתנין והם חיים הרבה מזמנם בתוך מימי הביצות והנהרות של דרום אמריקה. הם יודעים גם לטפס על עצים טוב. ללטאות אלה ראשים אדמוניים צבועים וקשקשים גביים צהובים. מינים אלה הם טורפים הניזונים מיצורים מימיים קטנים ביניהם: חלזונות, דגים שונים, סרטני נהרות, צדפות ואף צבי מים שונים. הלסתות הגדולות עוזרות להם לרסק את טרפם. טגו תניני צפוני (Dracaena guianensis). טגו תניני פרגוואי (Dracaena paraguayensis). מדיה וקבצים בנושא טגו תניני בוויקישיתוף טגו תניני, באתר ITIS (באנגלית) טגו תניני, באתר NCBI (באנגלית) טגו תניני, באתר Animal Diversity Web (באנגלית) טגו תניני, באתר GBIF (באנגלית) טגו תניני, באתר אנציקלופדיה בריטניקה (באנגלית)
פסגת ביל

פסגת ביל (באנגלית: Beale Peak) היא פסגה הממוקמת 4 קילומטרים דרומית מזרחית לגבעת ואנטאג', בהרי ריוונס, ברכס בריטניה שבאנטארקטיקה. גובה הפסגה 1,663 מטרים מעל פני הים. שמה של הפסגה ניתן לה על ידי הוולקנולוג דייוויד ריצ'רדסון. הפסגה נקראת על שם רס"ר גארי א. ביל, אשר שירת כמתכנן לוגיסטי בכנף ההובלה האווירית 109 של צי ארצות הברית, במהלך העברת מטוסי LC-130 מצי ארצות הברית למשמר האוויר הלאומי של ארצות הברית.  פסגת ביל באתר הסקר הגאולוגי של ארצות הברית פסגת ביל באתר הגאזט האנטארקטי של ממשלת אוסטרליה פסגת ביל באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת ביל באתר peakvisor תצלום לוויין של פסגת ביל מידע היסטורי וגאוגרפי מידע גאוגרפי
שמעון סויסה

הרב שמעון סויסה (ה'תרפ"א 1921 – ה'תשס"ח, 2008) היה דיין ורבה הראשי של מרוקו. נולד בסטאת שבמרוקו בשנת 1921 לערך. בגיל 13 החל ללמוד אצל הרב נסים סבאג, שהיה בעל חנות שבה לימד תלמידים בשעות הפנאי. לאחר מספר שנים פתח בהצעת רבו חנות לממכר מזון שאיפשרה לו להתפרנס, וללמד תלמידים בשעות הפנאי. כשבגר, נסע רבו למקנס ופנה לרב יהושע ברדוגו ולרב רפאל ברוך טולדנו כדי שימצאו עבורו ישיבה. הרבנים בתורם הכניסוהו ללמוד בישיבתו של הרב יצחק סבאג במקנס. מכיוון שלא היו בישיבה מקומות לינה, היה ישן אצל הרב רפאל ברוך טולדנו ואצל הרב אהרון סודרי. בסיום לימודיו, בגיל 18 לערך הוסמך לשמש כשוחט וכבודק. בגיל 23, בהמלצת הרב שלמה מרציאנו, עבר לשמש בדבדו כשוחט, כסופר סת"ם וכמלמד ילדים. בשנים אלו למד אצל הרב שלמה הכהן צבאן, שכיהן כדיין בבית הדין המקומי. בתקופה זו פעל גם בעיר אזמור (אנ') הסמוכה. לאור בעיות בריאותיות שחווה בשל האקלים של אזמור, חזר לסטאת בשלב מסוים, ועם חזרתו החל לשמש כסופר בית הדין המקומי, במקביל לעבודתו כשוחט וכמלמד תלמידים. לאחר תקופה כסופר בבית הדין, הוסמך לדיינות בבית הדין הגדול שברבאט על ידי הרב שאול אבן דנאן, הרב מיכאל יששכר אנקווה והרב שמעון כהן. עם הסמכתו החל לשמש כדיין בסטאת, ובהמשך כיהן כדיין בעיר גדולה אחרת. לאחר פטירת הרב ידידיה מונסונגו בשנת 1994 (ד' באלול תשנ"ד), מונה יחד עם הרב אהרון מונסונגו למחליפו, ושניהם כיהנו בתפקיד רבה הראשי של מרוקו. במסגרת תפקיד זה עמד בין היתר בראש המשלחות היהודיות לכינוסים הרשמיים בממלכה. בשנת 1998 פרש לגמלאות, והרב מונסונגו החליפו כרב יחיד. בשנים האחרונות לחייו ביקר בישראל מספר פעמים, והתגורר לסירוגין בצרפת ובמרוקו, בשל מצב בריאותו והעיוורון שבו לקה. מספר ימים לפני שנפטר, הועבר ממרוקו לבית חולים בפריז שבצרפת בשל החמרה במצב בריאותו. הלך לעולמו בצרפת ב-24 במרץ 2008. אנשי הממלכה דרשו שייקבר במרוקו, אך לאחר מסע שכנועים הוסכם שייקבר בישראל. בצרפת נערכה לו הלוויה שבה הספידו אותו הרב יוסף סיטרוק והרב חנניה פינטו. לאחר העלאת ארונו ארצה נערכה לו הלוויה גם בישראל שבסופה נקבר בהר המנוחות בירושלים. חתנו הוא הרב שלמה אמסלם, ראש מוסדות "בני שלמה" בבאר שבע. יוסף סופר, רבי שמעון - משיירי כנסת הגדולה, באתר News1, ב-30 במרץ 2008 הרב שמעון סויסה, הרב הראשי של מרוקו, הלך לעולמו, באתר וואלה!, 24 במרץ 2008
סנוב (נהר)

נהר סנוב (ברוסית: Снов) הוא נהר המפריד בין מחוז בריאנסק שברוסיה לבין מחוז צ'רניגוב שבאוקראינה. הוא יובל של נהר דסנה (אנ') (שהוא יובלו של נהר דנייפר). אורכו של הנהר 301 ק"מ. אגן ניקוז 8700 קמ"ר. רוחב ערוץ הנהר בתחילתו בין 4 ל-14 מטרים, בסופו רוחבו בין 20 ל-40 מטר. עומק הנהר בין 1.5 ק"מ מנובמבר-ינואר הנהר קופא עד למרץ-אפריל. מדיה וקבצים בנושא סנוב בוויקישיתוף ערך זה הוא קצרמר בנושא נהרות ונחלים ובנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
איבון מבוגו

איבון לאנדרי מבוגו נאגנומה (בצרפתית: Yvon Landry Mvogo Nganoma, נולד ב-6 ביוני 1994) הוא כדורגלן שווייצרי המשחק בלוריאן ובנבחרת שווייץ בעמדת השוער. מבוגו נולד בקמרון והיגר כילד עם משפחתו לשווייץ. כנער שיחק במועדונים שונים בשווייץ, ובשנת 2010, כשהיה בן 16, החל לשחק ביאנג בויז ברן. בשנת 2011 החל להשתייך לסגל של הקבוצה הבוגרת של המועדון, ששיחקה בליגת העל השווייצרית, אך עד לשנת 2013 רק שימש שוער משנה ולא ערך הופעות. החל מעונת 2013/14 מבוגו הפך לשוער הבכיר של יאנג בויז ברן. בעונה זו סיימו מבוגו ויאנג בויז במקום השלישי. בעונת 2014/15 צלחו מבוגו ויאנג בויז את שלב הבתים של הליגה האירופית, אך הודחו בשלב הנוק אאוט הראשון על ידי אברטון. את עונת 2014/15 סיימו מבוגו ויאנג בויז במקום השני בליגה. בתחילת עונת 2015/16 הודחו מבוגו ויאנג בויז ממוקדמות ליגת האלופות על ידי מונקו, ונשרו למוקדמות הליגה האירופית, שגם משם הודחו על ידי קרבאך. בתום עונת 2015/16 סיימו מבוגו ויאנג בויז שוב במקום השני בליגה. בעונת 2016/17 הודחו יאנג בויז ומבוגו על ידי בורוסיה מנשנגלדבך במוקדמות ליגת האלופות, ונשרו אל שלב הבתים של הליגה האירופית, אותו סיימו במקום השלישי והודחו מהמפעל. בתום עונת 2016/17 סיימו מבוגו ויאנג בויז במקום השני בליגה בפעם השלישית ברצף. בתום עונת 2016/17, עזב מבוגו את יאנג בויז, בשורותיה ערך 124 הופעות ליגה, וחתם בר.ב. לייפציג מהבונדסליגה, כשוער המשנה של פטר גולאצ'י. בעונת 2017/18 ערך מבוגו הופעת ליגה אחת במדי ר.ב. לייפציג, שסיימה את העונה במקום השישי. ב-25 באוגוסט 2020 הושאל מבוגו לפ.ס.וו. איינדהובן לשנתיים. ב-13 ביולי 2022 חתם בלוריאן. מבוגו שיחק בכל הנבחרות הצעירות של שווייץ, וערך 15 הופעות במדי נבחרת שווייץ בכדורגל עד גיל 21. מבוגו זומן לסגל השווייצרי למונדיאל 2018, אך לא ערך בו הופעות. כך גם ביורו 2020. נכלל בסגל נבחרת שווייץ ליורו 2024. מדיה וקבצים בנושא איבון מבוגו בוויקישיתוף איבון מבוגו, באתר Transfermarkt איבון מבוגו, באתר Soccerway איבון מבוגו, באתר BDFutbol איבון מבוגו, באתר WorldFootball.net איבון מבוגו, באתר National Football Teams איבון מבוגו, באתר FootballDatabase.eu איבון מבוגו, באתר ESPN Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
ניקולאי שצ'ורס

ניקולאי אלכסנדרביץ ש'צורס (ברוסית: Николай Александрович Щорс; ‏6 ביוני 1895 – 30 באוגוסט 1919) היה מפקד בצבא האדום, חבר המפלגה הקומוניסטית הרוסית. בשנים 1918–1919 נלחם בהקמת הרפובליקה העממית של אוקראינה ובני בריתה הרפובליקה הפולנית השנייה. שצ'ורס נפל בקרב. שצ'ורס נולד בעיר סנובסק מחוז צ'רניגוב למשפחה של קולאקים. אביו אלכסנדר ניקולאייביץ' היה נהג קטר, מלבד ניקולאי היו לו עוד ארבעה בנים. ב-1905 נכנס ניקולאי לבית ספר כנסייתי, וסיים את לימודיו בשנת 1909. בשנת 1910 החל את לימודיו בבית הספר הצבאי לרפואה בקייב. אחר שסיים את לימודיו בשנת 1914 והוכשר להיות עוזר רופא עבר שצ'ורס למחוז הצבאי של וילנה. עם פרוץ מלחמת העולם הראשונה יצא למקום הארטילריה השלישית שעמדה בסמוך לווילנה, שם שימש כעוזר רפואי. באחד הקרבות נפצע ופונה לבית החולים. לאחר התאוששותו, בשנת 1916 שב לשדה הקרב, אך עד מהרה הוחזר בשל שחפת. עם התאוששותו ב-30 בדצמבר 1917 שוחרר משירות צבאי בשל בעיות בריאות, ובתחילת 1918 הוא חזר לכפר הולדתו סנובסק. תוך זמן קצר הוא עבר לסמניבקה בה הקים יחידה פרטיזנית שהחלה לחימה באזור זלינקה. בסתיו 1918 נרשם שצ'ורס למפלגה הקומוניסטית הרוסית. ב-5 בפברואר 1919 מונה לראש עיריית קייב. במלחמת האזרחים ברוסיה נטל שצ'ורס חלק פעיל, והשתתף בקרבות רבים. ישנן שתי גרסאות למותו. בתו נישאה לפיזיקאי היהודי-סובייטי איסאק חלטניקוב, חבר האקדמיה הרוסית למדעים. עיר מולדתו סנובסק נקראה בין השנים 1935–2016 על שמו. ב-2016 חזרה העיר לשמה המקורי. הסרט שצ'ורס משנת 1939 של הבמאי אלכסנדר דובז'נקו. הסרט מספר את סיפורו של ניקולאי שצ'ורס, וזכה לעידודו של סטלין. נכתב עליו השיר Песня о Щорсе (בתרגום מרוסית: שיר על שצ'ורס), לימים תורגם ועובד לשיר העברי צעדה החבריא (ידוע גם בשם שיר הקומנדיר). מדיה וקבצים בנושא ניקולאי שצ'ורס בוויקישיתוף ניקולאי שצ'ורס - גיבור מלחמת האזרחים: ביוגרפיה ניקולאי שצ'ורס, באתר "Find a Grave" (באנגלית) Holovatyi, Mykhailo. 200 streets of Ivano-Frankivsk. "Lileya NB". Ivano-Frankivsk, 2010. ISBN 978-966-668-231-7, ISBN 978-966-668-149-5. הסרט שצ'ורס באתר יוטיוב. השיר Песня о Щорсе באתר יוטיוב. צעדה החבריא באתר זמרשת.
אובוד

אובּוד (בסרבית: Обод), שכונה גם ריצ'קי גראד (Риjчки град) או צרנוייביצ'ה גראד (Црнојевића град), היה בימי הביניים יישוב מבוצר עם מבצר ומנזר במונטנגרו, על הגדה הימנית של הנהר אובודה, לימים נהר צרנוייביץ'. הוא שכן מעל הכפר בן ימינו רייקה צרנוייביץ', לא רחוק משפך הנהר לאגם שקודרה, ואינו קיים עוד. אובוד הוקם בסביבות שנת 1475 על ידי נסיך זטה איוואן צרנוייביץ', אחרי שהוא נאלץ לנטוש את מושבו הקודם בז'בליאק בידי העות'מאנים. אובוד שימש בירתו של איוואן צרנוייביץ' למשך שש שנים בערך. ג'וראג' צרנוייביץ' הקים ככל הנראה באובוד בית דפוס באותיות קיריליות, ראשון בדרום-מזרח אירופה, שהועבר בהמשך לצטיניה. אחרי שנסיך זטה העביר את מושבו לעיר החדשה צטיניה, אובוד ננטש. בבית הדפוס שהקים צרנוייביץ' הודפסו הספרים הראשונים באותיות קיריליות באזור הבלקן. הם נכתבו בגרסה הסרבית של השפה הסלבונית. האינקונבולה הנ"ל כוללים ספר תהלים (פסלטריון) מלווה בספר "חיי סטפאן דצ'אנסקי" מאת גריגורי צמבלק, "אוקטואיך (אוקטואכוס) פרבוגלסניק" (4 בינואר 1494), אאוכולוגיון - מוליטבניק או טרבניק, "אוקטואיך פטוגלסניק". יש משערים כי את ה"אוקטואיך פרבוגלסניק" הדפיסו באובוד. העבודה נעשתה תחת השגחתו של הנזיר הבכיר מקאריה ובברכת המיטרופוליט של מונטנגרו, ואווילה. בשנת 1952 קיבל בית הדפוס הממלכתי בצטינייה את השם "אובוד". האגדות טוענות שאיוואן צרנוייביץ' לא מת אלא הסתתר במערה על יד אובוד. אובוד מוזכר בפואמה של דנילו נייגוש "עטרת ההרים"
סנוב (פירושונים)

האם התכוונתם ל... סְנוֹבּ – כינוי לאדם המתנשא על החברה בסביבתו. סְנוֹב – נהר המהווה בחלקו גבול בין רוסיה לאוקראינה. סְנוּב (רו') – כפר בבלארוס